Downloaded from YTS.MX
Official YIFY movies site: YTS.MX
A NETFLIX BEMUTATJA
2020. MÁRCIUS
Meddig tart még?
Már 7:30 van. Elkésünk.
Hallod?
Nem tudnád bepakolni a táskádat előző este?
Így mindennap kapkodnunk kell. Ez volt tavalyelőtt, tavaly, és idén is.
Nem tudsz tíz perccel előbb elkészülni?
Nem kell elvinned. Egyedül is be tudok menni suliba.
Egyedül?
Jobb lenne, ha mindennap elkésnél?
Korán van még a vitához.
Angol dolgozat lesz az első órán.
Nézz a kamerába!
Fésüld oldalra a frufrudat!
Mindkét oldalon van fertőtlenítő. Frufrut félre! Nézz a kamerába!
TÁRGY: FIZETÉSKIIGAZÍTÁS
Mi a fene ez az e-mail?
Eldönthetjük, hogy 10%-kal vagy 20%-kal csökkentik a fizetésünket?
- És kirúgnak, ha nem… - Pin-Wen!
Miért hisztizik?
Még alig van nyolc óra.
Én is megkaptam ezt az e-mailt.
Az én fizetésemet is csökkentik.
Caesar elszegényedő nemesi családba született.
Őt tekintjük a Római Birodalom megalapítójának.
Kr. e. 48-ban legyőzte Pompeiust, majd visszatért Rómába.
De a legjobb barátja, Brutus, gyilkos tervet szőtt ellene.
Tudjátok, hány késszúrás érte?
Nem.
Igazgató úr!
Tanárnő!
Beszélnem kell a diákokkal.
A cég idei növekedése elmarad a várakozásoktól.
Reméljük, hogy a jelenlévők példát mutatnak,
és csökkentik a fizetésüket e nehéz helyzetben.
LÁNYOM
A cégnek nincs fix csökkentési…
Önökön múlik, hogy mennyivel csökkentik a fizetésüket.
Úgy véljük…
Úgy véljük, a kiigazítást követően
mind összefoghatunk…
Pin-Wen, vegye fel!
Megbeszélésem van. Később hívlak.
Egy osztálytársam pozitív.
Micsoda?
Eljönnél értem?
Történt valami?
A lányom osztálytársának tesztje pozitív. Érte kell mennem.
Wang Shu-Ying.
Az ifjú Jing! Máris hazajöttél?
Üdv, Zhang néni! Boltba készül?
Várjon, kisasszony!
Luo kisasszony!
Igen?
Letesztelték a lányát?
Igen, minden rendben.
Halló!
Igazgató úr, hall engem?
Maradjon otthon!
Maradjak itthon? Hogy érti?
Mivel a lánya karanténban van, jobb, ha veled marad.
Jing!
- Jing, gyere ki! Beszélni akarok veled. - Mi az?
Idejönnél, hogy beszéljünk?
Mondd csak!
Nem megyek dolgozni.
Nem kell itt maradnod velem.
A cég kérte, hogy ne menjek.
Miért? Semmi bajod, felesleges a karantén.
Mert elmondtam, hogy az osztálytársad pozitív.
Miért mondtad el nekik?
Mert meg kellett indokolnom, miért jövök el hamarabb.
Akkor maradj távol tőlem!
A fertőzött osztálytárs mögöttem ült.
Jing, gyere!
Egyél te előbb!
Kész a vacsora. Gyere, ne várd meg, míg kihűl!
Ehetek a szobámban?
Miért?
A karanténszabályok szerint nem ehetünk együtt.
Csak mi vagyunk itt.
És ha távol ülnénk egymástól?
És ha én is elkaptam,
és megfertőzlek téged?
RIBANC
Üdv! Luo kisasszony?
- Igen. - Itt az étel.
- Köszönöm. - Szívesen.
Jing, gyere!
Hallottad? Gyere enni!
Igen?
Percekig dörömböltem az ajtódon, nem hallottad?
Olvastam.
Attól hallanod kellett volna.
Fülhallgató volt rajtam.
Legközelebb írj üzenetet, ne dörömbölj!
Miattad nem dolgozom, de úgy viselkedsz, mintha hotelben lennél.
Önként fecsegted el a dolgot, miért engem hibáztatsz?
Kijönnél enni? Kihűl az étel.
Még nem vagyok éhes.
Jing!
Miért ülsz itt?
Jól vagy?
Beteg vagyok.
Elvigyelek orvoshoz?
…hogy ilyen gyors lesz.
Ami azt illeti, elképesztő sebességgel terjed.
Nem hittük volna, hogy az európai orvosi ellátás és egészségügyi rendszerek
ilyen gyorsan összeomlanak,
de megtörtént. Összeomlottak.
Hol van Jing?
A szobájában van.
Mióta van itt ez a kék ponyva?
Majdnem két hónapja.
Már alig bírom. Lassan megfulladok idebenn.
Nem kellett volna felhívnom téged.
De nem tudtam,
ki mást hívhatnék.
Mi történt?
Több mint egy hete vagyunk karanténban, azóta a szobájában van.
Aztán egyszer csak kijött, hogy nincs jól.
De nem árulta el, mi a baj.
Még a pillantása is más.
Ez ebben a korban normális, nem?
Nála ennél többről van szó.
Ezt csúsztatta ki az ajtó alatt, nem sokkal az érkezésed előtt.
MARADJ TÁVOL TŐLEM!
Beszéljek vele?
Nem tudom.
A minap curryt készítettem neki.
Miután megette, a kanállal ráírta a tányérra, hogy „ribanc.”
Jól van, semmi baj.
Semmi baj.
Félsz, hogy megfertőzlek?
Vagy az a baj, hogy nős vagy?
Nem tudom, miért tettem.
Már rég különváltunk.
Mégis, ha hozzád érek, elöntenek az érzések.
Jing miatt ne aggódj!
Hamarosan beszélek vele.
Jing!
- Igen? - Ez Luo Pin-Wen lakása?
- Igen. - A nevem Wang, a sanmini rendőrségről.
Luo kisasszony a Cheng Hsin Kórházban van. Kérem, jöjjön be!
A biztosítási kártyáját!
Elnézést, de a rendőrök hívtak, hogy anyám itt van a sürgősségin.
Nagyon siettem.
Sajnálom, de járvány idején kártya nélkül nem mehet be.
Most mit tegyek?
Jöjjön vissza a kártyával!
SÜRGŐSSÉGI
A karantén alatt nem mehetsz be a kórházba.
Tudom, hogy karanténban vagyok. Ezért nem is taxiztam.
De nem hagyom anyát egyedül a kórházban, amikor épp rosszul van.
Láttad őt?
Igen.
Hogy van?
Nehéz éjszakád volt. Gyere, együnk valamit nálam!
Útközben elmondom, mi van vele.
Karanténban vagyok.
Auntie-nak nem lesz kellemetlen?
Szóltam neki, mielőtt eljöttem. Fel van rá készülve.
Amúgy meddig tart a karantén?
Holnap jár le.
Miért van anya kórházban?
Egy hídon találtak rá. Zavarodott volt.
Valaki kihívta a rendőrséget, ők meg kórházba vitték.
Hogy van most?
Alszik.
Nemrég otthon jártam, tudod?
Minek?
Anyád hívott.
Azt mondta, bezárkózol a szobádba, és nem beszélsz vele.
Egy osztálytársam tesztje pozitív lett. Mögöttem ült a suliban.
Küldtél neki egy cetlit, amin az állt: „Maradj távol tőlem!”, nem?
Na és ha igen?
Csak figyelmeztettem, hogy bármikor kijöhetnek rajtam a tünetek.
Szerintem ez helytelen magatartás.
Megint kezded?
Már ezerszer bocsánatot kértem ezért.
Valóban ribancnak nevezted?
„Ribanc”?
Azt is mondta, hogy egy nap kimentél a nappaliba azzal, hogy rosszul vagy.
Csak inni és zuhanyozni megyek ki,
amúgy mindig a szobámban vagyok.
Nem mennék a nappaliba.
Te biztos Jing vagy.
Nagyon örvendek.
Gyere! Gyere be!
Qi-Wen, nem bánod, ha körbevezetem Jinget az otthonunkban?
Vezesd csak!
Jing, gyere!
A legtöbb időt itt töltjük.
Itt szoktunk együtt reggelizni mi hárman.
Nyomd meg!
Erősen!
Qi-Wen mondta, mi történt édesanyáddal.
Ha szeretnéd,
pár napig szívesen látunk.
Ideje reggelizni!
Ki fog hűlni.
Hé!
Kik a szüleid?
Csak tudni szeretném, hogy a te fiad-e.
Frank természetesen Qi-Wen és az én gyerekem.
Visszavinnél?
Jing, ne légy ilyen!
Ne aggódj!
Nem kell anyával maradnod.
Csak vigyél a kórházba!
Anya tudja?
Micsodát?
Hogy Frank létezik, és ilyen idős.
Jing!
El akartam neked mondani ma mindent.
Szeretném, ha összeismerkednétek.
Kilencedikes voltam, mikor elváltál anyától.
Nem tudtam, hogy már akkor volt egy öcsém.
Elmondtad anyának?
Anya tudja?
Tudja?
Nem mondtam el neki.
Anyád a stressztől idegösszeomlást kapott.
Az orvos még pár napig benn tartaná megfigyelésre.
Ha csak meg kell figyelni, az otthon is megoldható.
Jing, szerintem jobb, ha anyád a kórházban marad.
Jobb a kórház?
Még csak be sem mehetek. Ki gondoskodik majd róla?
Mindenképp időben vedd be a gyógyszert!
Pihenj, ne fáraszd ki magad!
- Majd találkozunk. - Nem jössz fel?
Anya!
Apa elfoglalt.
Vissza kell mennie.
Menjünk!
Anya, ideje enni.
Csak hagyd ott!
Auntie, valami baj van?
Felmondok.
Mi történt?
Három hónapja nem kaptam fizetést,
és nem tudom, mi történt a családoddal.
Sajnálom.
Anyám beteg.
Majd kitalálom, hogy fizessük ki.
Semmi gond.
Megyek.
Következő!
- A mai különlegességet. - Következő!
- Köszönöm. - Köszönöm.
- Tőkehalat kérek. - Következő!
Jing!
Nos…
Újabb ajánlott levél jött anyádnak.
Többször szóltam neki, de nem vette át.
Négy havi közös költséggel tartoztok.
Köszönöm, uram. Szólok anyának.
És Jing, a vízszigetelés felújításához minden lakónak hozzá kell járulnia.
300 000-ret kell befizetni. Hónapokkal ezelőtt szóltam.
Erről is szólok anyának.
Köszönöm.
- Ne felejtsd el! - Nem fogom. Köszönöm.
Viszlát!
Miért jöttetek ide?
A karantén tegnap véget ért, de nem jöttél suliba.
Zhen ment suliba?
Nem, ő is hiányzott. Azt hittük, pozitív lett a teszted.
És mégis eljöttetek?
Ki az a Zhen?
- Az osztálytársam, aki pozitív lett. - Meg akartunk lepni.
Csengettünk, de senki nem válaszolt. Végül anyukád beengedett.
Hallottuk, hogy anyukád beteg volt, de a játékban simán lenyomott minket.
Megkérdezhetem, mi a baja?
Jing anyukája…
Bocsánat. Tolakodó voltam.
Semmi baj.
Osztálytársak között ez természetes.
Jing anyukája, vigyázzon magára! Akkor mindennap eljövünk játszani.
Rendben, most menjetek!
- Viszlát! - Sziasztok!
Vigyázzatok magatokra!
Mit mondtál rólam?
Csak dumáltunk.
De miről?
Felhívtak, hogy jól vagyunk-e.
Hogy érted, hogy jól?
Miért vagy ilyen?
Jó szándékkal jöttek ide. Eddig nem volt semmi baj.
Én jól megvagyok egyedül.
Ha valóban jól vagy,
miért rohantál el aznap éjjel?
Azt állítod, hogy bőrig áztál, pedig nem is esett aznap.
Aztán kórházba kerültél.
Mondd még egyszer!
A gyógyszered.
Jing, kész vagy?
Már 7:30 van. Elkésünk.
Jing!
Miért vagy pizsamában?
Hova mész?
Dolgozni.
Nincs órád?
Jól vagy?
Valami baj van?
Meg tudnál várni? Még fogat kell mosnom.
Már 7:30 van. Elkésünk. Én elindulok.
Anya!
Miért itt alszol?
Rád vártam, és elaludtam.
Bocsáss meg! Szólnom kellett volna.
Ettél már?
Még nem.
Várj egy percet, készítek neked valamit!
Anya!
Segíthetek?
Nem kell. Csináld a magad dolgát! Megoldom egyedül.
Szerintem gond van a termékválasztékkal.
Ha nem elég széles a választék…
Lezárták a számítógépem?
Louis, várjon meg!
Jöjjön, Pin-Wen, beszélgessünk!
Pin-Wen, szabadságra kéne mennie.
Miért?
Tegnap egész nap a helyén ült,
teljesen mozdulatlanul.
Mindenkit kiborított.
Azért, mert megváltoztatták a billentyűzetem beállításait.
Még e-mailt sem tudtam írni.
Nem nyúltunk a billentyűzethez.
Senki sem nyúlt semmihez az asztalán.
Ha 60%-kal csökkentem a fizetésemet,
visszajöhetek dolgozni?
Jing!
Korábban eljöttem és idesiettem, hogy felvegyelek.
Mi történt a kocsival?
Reggel kapkodtam,
és nekimentem egy oszlopnak a parkolóban.
Együnk valamit, gyere!
Haladsz a tanulással?
Igen.
Mikor lesz a felvételi?
Talán nem jelentkezem.
Nem túl jók a jegyeim.
Tudtad?
Apád talán visszajön.
A minap eljött.
Mondtam neki, hogy elfoglalt vagyok mostanában,
de hamarosan megbeszéljük.
Anya!
Biztos van pénzünk ilyen ebédre?
Valami baj van?
A gondnoktól kaptunk egy fizetési felszólítást.
Azt mondta, több havi közös költséggel tartozunk.
Ne törődj vele!
Baj van abban a kopasz fejében.
Mindig is pikkelt ránk.
Az igazság az,
hogy beszálltam egy dél-amerikai pénzalapba.
Sajnos csökkent az értéke,
így késtem a hiteltörlesztéssel,
de már sokkal többet ér.
És hogy megy a munka mostanában?
Nagyszerűen.
Örülnek, hogy visszatértem.
Nincs itt.
Itt sincs.
Anya!
Mit keresel?
Nem…
Anya!
Különös. Hová tehettem?
Anya!
Turkáltál a holmim közt?
Dehogyis.
Biztos nem?
Akkor hol van a devizabetétkönyvem? És az arany a szekrényemből?
A külföldi tanulásodra szántam.
Hova tetted?
Nem is tudtam ezekről.
Ribanc.
Hova tetted?
Nem vettem el semmit.
Tűnj a francba!
Tegnap álmodtam valamit.
Egy magas épületről.
Az épületnek nem volt korlátja.
Odabent csend volt.
Senki nem ment se be, se ki.
Aztán meghallottam egy gyerek nevetését.
A gyerek járni tanult éppen az épület másik oldalán.
Egy korlát nélküli erkély felé totyogott.
Aztán hallottam egy nő sikítását.
Az anyja lehetett. Látta, hogy a gyerek le fog zuhanni.
A nő a gyerek felé rohant.
A gyerek az épület széléig ment…
majd megállt, és visszanézett a nőre.
Ő túl gyorsan futott, nem tudott megállni.
Lezuhant.
És azután?
Azután felébredtem.
És ébredés után?
A szobádba jöttem.
Miért?
Hogy nézzem, ahogy alszol.
Miért nem kérdezed meg,
meddig ültem itt?
Meddig ültél itt?
Mostanáig.
Oké, ne lustálkodj! Negyedóra múlva indulunk a suliba.
Vacsorára légy otthon!
Elnézést, sofőr!
Félre tudna állni elöl?
Rémültnek tűnsz.
Mikor váltam a rémálmoddá?
Velem jössz dolgozni?
Máris szólok,
hogy ma sok a dolgom, nem tudlak szórakoztatni.
Menjünk!
Nem az irodába készültél velem?
Vagy azt hiszed, hazugság, hogy dolgozni járok?
Nem gondoltam ilyet.
Akkor mit gondoltál?
Elkésel az órádról. Indulás!
Le lettem foglalva. Jegyezzétek meg, hogy ez a szenvedő szerkezet!
Nos tehát, mi volt az, ami által le lettem foglalva?
The most affectionate principle by my mother.
Az „affectionate” melléknév jelentése gyengéd, szerető.
Vagyis az anyai szeretet alapelve által…
Itt kettes. Zhonglun kettes. Megfékeztük a tüzet.
Uram!
Jing! Kigyulladt a lakásotok.
- Mi történt? - Fogalmam sincs. Egyszer csak kigyulladt.
És anyám?
Anyád kórházban van.
Még nem mehetsz fel. Veszélyes. Menj be anyádhoz a kórházba!
Üdv! Luo Pin-Wen lánya vagyok.
Hogy van anyám?
Stabil az állapota.
Vagy egy égési seb a jobb kezén. Még kivizsgáljuk.
Volt az anyjának korábban mentális betegsége?
A múlt hónapban kórházba került.
- Itt kezelték? - Igen.
Doktor úr,
láthatnám most?
Igen, de ne maradjon sokáig!
Járvány van, ne töltsön itt több időt a kelleténél!
Az anyjának pihenés kell. Holnap átkerül a pszichiátriára.
Anya!
Ling! Fel kell takarítani a vizet innen,
és persze innen is.
Jing!
Visszajöttél?
Mi a fenét műveltek ti?
- Sajnálom. - Az egész épületben nincs áram.
A lift nem működik. Főzni se tudok.
És még anyád panaszkodott ránk a kint hagyott cipőkért.
Jól kitolt mindannyiunkkal.
Halló?
- Ez Luo Pin-Wen lakása? - Igen.
- És te… - A lánya vagyok.
Anyád két hete kilépett.
Ki tudod tölteni a felmondási űrlapját?
Kilépett?
Miért nyitott ajtó mellett alszol?
Túl fáradt voltam. Elszundítottam.
Hogy van anyukád?
Nem túl jól.
Auntie, miért vagy itt?
Most végeztem a szomszéd utcában,
és erre jártam.
A szomszédok szerint tűz volt.
Feljöttem megnézni, mi történt.
Végre visszajött az áram.
Ettél már?
Még nem.
Hosszú sorok várnak a kilenckor nyitó gyógyszertár előtt.
Ahogy nyílik az ajtó, mindenki rohan maszkot venni.
Van, aki már nyolc előtt beáll a sorba.
Felhívtad az apádat?
Nem.
Nem kellett volna megkérdeznem.
Auntie!
Valahogy kifizetem, amivel anyám tartozik.
Nem azért jöttem, hogy pénzt kérjek.
Több mint tíz éve dolgozom nálatok.
Azóta, hogy ideköltöztetek. Még kicsi voltál akkor.
Talán nem vagyok túl művelt,
de nem értem,
hogy történhet ez meg egy kedves családdal.
Ma túl fáradt vagyok.
Holnap reggel eljövök. Segítek kitakarítani.
Holnap elhozom anyám dolgait a munkahelyéről. Délig hazaérek.
Ő az osztályvezető, Chen igazgató.
Jing, sajnálom az anyáddal történteket.
Mit sajnál?
Tudja, hogy kórházban van?
A kollégák mondták.
Mégis mi történt?
Tegnapelőtt arra mentem haza, hogy ég a lakásunk.
Kigyulladt?
Mi történt itt, a munkahelyén?
Anyádat elbocsátottuk, mégis mindennap bejött az irodába,
leparkolt egy vezető helyére,
sőt, nemrég valakinek neki is ment.
De a lényeg,
hogy mivel kártya nélkül nem tudott bejönni,
a recepción üldögélt egész nap.
Miért nem tettek valamit?
Mégis mit?
Hívjunk rendőrt?
Évekig dolgoztam együtt anyáddal.
Anyád 12 évig dolgozott ennél a cégnél.
Ez a kollégák tiszteletének kifejezése.
Emellett utalunk is a számlájára némi végkielégítést.
Mennyit?
Hat havi fizetését. Ez a céges szabály.
Egy havit megkaphatok készpénzben?
A többi mehet a számlájára.
Auntie!
Hátul vagyok.
Auntie!
Kimostam a ruhákat, amiket anyád ledobált a földre.
Most minden száradó ruhákkal van tele.
Nagyon sajnálom!
Nagyon sokáig késtünk a fizetéssel.
Anyám kérte, hogy ezt adjam oda.
Anyád nem kórházban van?
Ma reggel beugrottam hozzá.
Azt mondta, fizessem ki.
Most nem a legjobb.
Később is ráér ideadnod.
Nem gond.
Köszönöm.
Ha nem lennél,
nem tudom, mit tennék.
Köszönöm.
Vigyázz magadra!
Rendben.
Az apja itt volt legutóbb?
Most miért nincs itt?
A szüleim elváltak.
Aznap azért szóltunk neki, mert sürgős segítség kellett.
Te gondoskodsz anyukádról, mióta megbetegedett?
Igen.
Hogy szedte otthon a gyógyszereit?
Időben odaadom a gyógyszereit.
Végignézed, ahogy lenyeli?
Nem.
A gyógyszereket pontosan kell adagolni anyád állapotának stabilizálásához.
Dr. Chen!
Anyám fel fog épülni?
Szeretnéd őt látni?
Nem tudom megmondani, mikor fog javulni az állapota.
Lehet, hogy hamarosan, lehet, hogy csak később.
De a betegsége gyógyszeres kezelés nélkül várhatóan súlyosbodni fog.
A tűz oka is az volt,
hogy anyád állapota nem javult.
Most megfigyelés alatt tartjuk, a baleseteket megelőzendő.
Én mit tegyek?
Maradj vele, és légy megértő,
add be a gyógyszereit!
De a megértés a legfontosabb.
Hogyan legyek megértő?
Ne lökd el őt magadtól!
Próbáld megérteni a viselkedése okait, változtass a viszonyotokon!
Sok évvel ezelőtt
láttam ezt a festményt egy külföldi múzeumban.
Az eredeti képen
a színek finom pasztellárnyalatúak.
Az eredetin
napsugarak ragyogják be a távoli hegycsúcsokat.
Minden lovas
színes ruhát viselt.
Lehet, hogy ez a kép túl régóta lóg itt.
A színek elhalványultak rajta,
kivéve a kéket.
A 19. századi Franciaországban készült,
lóversenyt ábrázoló képeken a festők a sebesség szépségére fókuszáltak.
De Degas
más volt, mint a többiek.
Ismered Degas-t?
Ő volt korának legnagyobb festője.
Páratlan tehetség.
Néha elered az eső
És esőcseppek borítják a földet
Az esernyők alatt keresed
Aki rád leginkább hasonlít
Ez tényleg az
Egy értelmetlen játék
Néha elered az eső
És esőcseppek borítják a földet
Talán, ha eláll az eső
Újra láthatlak
De lehet, hogy az eső csak esik tovább
Mindörökké
Zavaros tekintetek
Zavaros eső
Az arcomon csorognak
A könnyek és az esőcseppek
Az utcán állva
Meghoztam a döntést
De nem tudom, az eső
Felébreszthet-e téged
Múlt héten
újra megnéztem azt a festményt.
Elgondolkodtatott.
Melyik festményt?
Amiről ma reggel meséltem neked. Degas képe a lovasokról.
Elfelejtetted?
Nem.
Csak nem értettem, mire utalsz.
Múlt héten újra megnéztem.
Elöntöttek tőle az érzelmek.
Degas lefestette a lovasokat abban a völgyben.
De vajon honnan jöttek?
És hová mennek?
Degas nem árulta el nekünk,
hová készültek.
Dobás előtt célozz! Dobj!
Azt mondják, ez is a terápia része.
Terápia, ugyan!
Ha ettől bárki meggyógyulna, akkor mi sem vagyunk őrültek.
Szimplán hülyék.
Hát kérdezem én,
meggyógyul bárki attól, ha labdákat dobál?
Nyilván nem.
A labdadobálás arra kell, hogy lekössön,
hogy ne gondolkozzunk.
Mióta vagy itt?
Majdnem két hete.
Holnap engednek ki.
Tegnap este nem hallottalak énekelni.
Nem énekelek minden nap.
És ha mégis, a dal egy barátnak szól, aki hiányzik.
Nem nektek énekelek. Ez nem egy altatódal.
Ki az a barát?
Pin-Wen! Te jössz.
Fogj egy labdát!
Jó. Állj a piros vonal mögé!
Dobd a vödörbe!
Menni fog.
Nem baj. Legközelebb adj bele mindent!
Segíthetek, kisasszony?
Meg akarom nézni anyám bankszámláját.
Itt az igazolványom.
Hány éves vagy, drágám?
Most lettem 18 éves.
Aki 20 éven aluli, az jogilag kiskorú.
Anyukádnak el kell kísérnie.
Jelenleg kórházban ápolják.
Nem tenné meg ezt nekem?
A bankjuk értesített a lejárt tartozásról.
A lakásunkat lefoglalják.
Keress egy ügyvédet, aki törvényes gyámodként
eljöhet veled ide!
Csak a családom pénzügyi helyzete érdekel.
Miért mond olyanokat, amiket nem értek?
Visszamész a suliba?
Már nem kell bemennem,
egész a félév végéig.
Miért nem kell bemenned?
Minden órát teljesítettem.
Csak a vizsgára kell készülnöm.
Anya!
Mit csinálsz?
Emberek vannak az ajtónk előtt.
Milyen emberek?
Őrök!
Őrök?
Mit csinálnak kint?
Figyelnek minket.
Anya!
Az őrök, akikről beszélsz,
egy helyben állnak,
vagy ők olyanok…
akik fel-alá masíroznak?
Ők állnak.
- Állnak? - Állnak.
Rendben. Egy pillanat.
Hé, maguk!
Mit keresnek itt?
Semmi dolguk itt. Elmehetnek.
Mi van? Talán süketek? Menjenek!
Anya!
A kinti emberek elmentek. Semmi baj.
Még tojást se tudok hámozni.
Semmi gond. Nézd az én tojásomat!
Ez is rendetlen.
Mik ezek a foltok az asztalon?
Akkor kerültek ide, amikor kigyulladt a lakás.
Anya!
Miért nem adjuk el a lakást?
Nem adhatom el.
Olyan régóta élünk itt.
De három hónapja nem fizetjük a jelzáloghitelt.
A törlesztés 80 000 havonta.
Az autóéval együtt már havi 120 000.
Ott a parkolási díj és a közös költség is.
- És a felújítás… - Honnan tudod ezt?
Megnéztem a bankszámládat.
Mi a fenét érdekel a bankszámlám?
A bank már többször írt.
A lakást a jövő hónapban lefoglalják.
Nem maradhatunk itt.
Nem, én nem adom el a lakást.
Ha eladom a lakást, mit fog tenni apád, amikor visszajön?
Apa nem jön vissza.
Ostobaság.
Pár napja szólt, hogy visszaköltözik.
Pár napja?
Az elmúlt napokban együtt voltunk.
Elfelejtetted?
Én nem láttam őt errefelé.
De, eljött. Csak nem tudtál róla.
Még a holmijai is itt vannak.
A fotói,
a könyvei, a lemezei. Előbb-utóbb visszajön.
Már három éve, hogy apa elment.
Ezeket nem akarta elvinni.
Igenis visszajött. Csak nem tudtál róla.
Visszajött.
Csak nem tudtad.
Visszajött.
Visszajött. Csak nem tudtad.
Csak nem tudtad.
Visszajött.
Beszélj apával!
Kérdezd meg, mikor jön haza!
APU
Szia, Jing! Mi újság?
Anya tudni akarja,
mikor jössz haza.
Itt áll mellettem.
Mondd meg neki!
Miért zaklatod apádat?
Nem mondhatod el senkinek, hogy visszajön.
Ha bárkinek elmondod,
azt nem bocsátom meg.
Rendben.
Nem mondom el senkinek.
Fejezd be a reggelit, aztán sétálunk egyet!
Köszönöm, hogy mindennap sétálsz velem.
Bocsánat a reggeli miatt.
Nem kéne így beszélnem veled.
Semmi baj.
Ne aggódj a pénzügyek miatt!
Hamarosan minden problémát megoldok.
Van ötleted, hogyan?
Holnap keresek munkát.
Milyen munkát?
Jártam egy szupermarketben nemrég.
A bejáratnál volt egy cetli, hogy munkaerőt keresnek.
Szeretnéd azt az állást?
Nincs vele semmi baj.
És ha van munkám, akkor van bevételünk.
Anya!
Ne kapkodd el az álláskeresést!
Még pihenned kéne.
Muszáj dolgoznom.
Az otthoni bezártság nem segít.
Nincs munkatapasztalata?
Miután végeztem,
ideiglenes munkáim voltak.
A lányom születése után
nem dolgoztam többet.
Miért akar újra dolgozni?
A gyerekem felnőtt.
Tétlenül ülök otthon, és unatkozom.
Az állás, amire jelentkezik,
nem sokkal érdekesebb, mint otthon ülni.
Csak szeretnék
a munka révén emberek között lenni.
Ideges lesz az ilyen beszélgetésektől?
Én… ne…
Nem.
Talán túl sokáig voltam otthon. Nem…
- Nem annyira… - Nincs hozzászokva, igaz?
Igen.
Mit szól a családja a munkavállaláshoz?
Nos, a férjem…
A férjem pár éve meghalt.
Sajnálom! Nem akartam tolakodó lenni.
Csak sokan egy idő után családi okokra hivatkozva
nem jönnek többet dolgozni.
Velem nem lesz ilyen gond.
Nem tűnik tipikus bolti eladónak.
Meg tudom csinálni.
Akkor hétfőn kezdhet.
A tejet naponta hozzák.
Reggel hét és fél nyolc között érkeznek meg vele a raktárba.
Elő kell készítenünk mindent, még mielőtt kinyit a bolt.
Tudja, mi a legfontosabb a tejnél?
Nem.
A hőmérséklet.
Mivel ez az első napja,
megmutatom, hogy csináljuk.
Éjszakára lehúzzuk a függönyt.
Tudja, miért kell a függöny?
Nem.
Van otthon függönye?
Igen.
A célja a hőmérséklet szabályozása,
energiatakarékosság, és védelem a rovarok ellen.
Reggel húzza fel a függönyt,
és kapcsolja be a lámpát!
Ellenőrizze a hőmérsékletet! A tejet 0 és 3 fok között tartjuk.
Ha nincs kérdése, nézzük az árakat!
- Még egy osztrigás omlett! - Oké.
- Elfoglalt? - Aha.
A tevékeny élet boldog élet.
Az eladó testbeszéde is ezt igazolja.
A lezárás feloldása megkönnyebbülés a közösségnek.
A zsivaj Changhua Lukang főutcáján
öt hónappal a járvány kitörése után
olyan, mint az eső egy aszály után.
Nem eszel velünk?
Bár általában nem beszélgetsz velünk,
magunk között téged tartunk a bolt szépének.
Fiatalkorodban sok udvarlód lehetett.
Luo Pin-Wen!
Nem ismersz meg?
Úgy megváltoztál, hogy alig ismerlek fel.
Ő a húgom.
Megyek, megnézem ott. Addig beszélgessetek!
Miért nem hívtál fel, amikor kiengedtek?
Nem adtam meg a telefonszámomat?
Én…
nem láttam szükségét felhívni.
Csak beszélgetni, csevegni egy kicsit.
Mit csinálsz most?
Nyitottam egy kis galériát a húgommal.
Galériát?
Nem mondtam?
Régen egy aukciósházban dolgoztam.
Aztán váratlanul elkezdtem hangokat hallani,
és rájöttem, hogy beteg vagyok.
Az elmúlt években
a húgom viselte gondomat.
Kinek a hangját hallottad?
Egy férfiét, aki nagyon fiatalnak tűnt.
Lágy hangja volt.
Amikor először hallottam, teljesen magával ragadott.
Mintha megpróbált volna elcsábítani.
De később
már szenvedés volt.
Úgy kínlódtam, hogy dolgozni se tudtam.
Aztán egy nap rájöttem, hogy énekléssel el tudom hallgattatni a hangot.
Énekeltem egész nap és egész éjjel.
A hang, amilyen hirtelen jött, olyan hirtelen távozott.
Nem is olyan régen,
amíg kórházban voltam,
a hang elhallgatott.
És elkezdett hiányozni.
Most már az éneklés egyfajta megemlékezés.
Tényleg hiányzik?
Igen.
Tényleg hiányzik.
Szeretnéd őt újra hallani?
Nem.
Egyáltalán nem.
Anya!
Milyen volt ma a munka?
Nagyszerű.
Találkoztam egy barátommal.
Egy régi munkatársaddal?
A kórházból ismerem.
Anya!
Nyugalom!
Jól vagyok.
Csak csendre vágytam.
Kisebbek lettek a sütis dobozok?
Régen ilyen nagyok voltak.
Szerintem összezsugorodtak.
Mindig is ekkorák voltak.
Épp a múlt héten vettem egyet.
A doboz kisebb,
de az ára változatlan.
Álljon félre, ha tovább akarja vizsgálni! Kiszolgálnám a többi vevőt.
Hagyjuk!
Ha kisebb, hát kisebb.
Hagyjuk! Nem kérem.
A cégek manapság
kevesebb terméket adnak ugyanakkora árért.
Hosszú sor áll maga mögött, nem látja?
A fenébe is! Maga megütött.
Öreg!
Elég volt már a cirkuszból!
Maga beteg?
Maga a beteg. Vigyázzon a szájára!
Ne verekedjenek!
Bűntársa is van?
Én…
Engedjenek!
- Szétrúglak. - Nyolcvan.
Én szétrúglak.
Szétrúglak. Ne menekülj el!
Hová menekülsz? Engedjenek!
Szétrúglak!
Szétrúglak! Esküszöm, szétrúglak!
Anya!
Reggel bevetted a gyógyszert?
Igen.
Mi az?
Semmi.
Nagyon tetszett a viselkedésed.
Régen, ha ilyen nehézfejű emberbe botlottam volna
sorban állás közben, elviseltem volna.
Nem akarom tovább elviselni.
Anya!
Végre leszedték.
Több mint tíz éve,
amikor először jöttem apáddal ebbe a lakásba,
az ablakon besütött a nap.
Keressünk egy ügynököt a héten!
Tudjuk meg, mennyit kaphatunk a lakásért!
Emiatt ne aggódj!
Holnap elmegyek egy ügynökhöz. Te koncentrálj a munkára!
- Majd én, uram! - Semmi gond.
Szeretem pakolászni őket.
Milyen volt az első két hét?
Minden rendben?
Remekül megy.
Köszönöm, uram.
A szünetekben
beszélgessen többet a kollégáival!
A munkahelyen fontos a munkatársak közötti összetartás.
Nem nagyon ismerem őket. Nem tudom, miről beszélgessünk.
Beszélgetés révén ismeri meg őket.
Legyen kezdeményezőbb! Nem harapnak.
Pin-Wen!
Igen?
Most szombaton
nem dolgozik?
Miről van szó, uram?
Ha szabad,
megengedné esetleg,
hogy meghívjam ebédre?
Elmentem egy ingatlanügynökhöz.
Megnézték a lakást,
de a piac nem túl jó.
A lakásért most csak 32 millió tajvani új dollárt kapnánk.
Ebből lejön a jutalék és az adó,
így nagyjából 30,5 millió maradna.
Az nem túl kevés?
Emlékszem, apád 45 millióért vette ezt a lakást.
Anya, kiszámoltam.
Ha csak 30 milliót kapunk is,
a 16 milliós hitel kifizetése után is marad 14 millió.
Ha ezt lekötjük egy betéti számlán, évente 140 000 új tajvani dollár a kamat.
A fizetéseddel együtt
az majdnem havi 40 000-es bevételt jelentene.
Ha olcsóbb lakást bérelünk,
mondjuk havi 15 000-ért, ezt levonva
marad 25 000 a megélhetésre.
Azért kérdezz meg mást is!
Ez az ár túl alacsony.
Ne aggódj, az ingatlanügynök nagyon rendes ember!
Megígérte, hogy a lakás eladása után
segít albérletet találni.
Rendben.
Örülök, hogy a vevők és az eladók eljöttek aláírni a szerződést.
A vételár 32 millió új tajvani dollár.
A közvetítői díj, a jegyző díja és az adók levonása után
az eladók 30,6 milliót kapnak.
Mivel korábban tűz volt a lakásban,
a tulajdonosok kompenzációként felajánlják a bútorokat.
Ez mindenkinek megfelel?
Rendben.
- Üdv! - Uram!
Ő a cégünk vezetője, Zhao úr.
- Üdvözlöm önöket! - Üljenek le!
Fantasztikus nap a mai. Azt hiszem, mind jó döntést hoztak.
Hölgyem, uram, megkérdezhetem, maguknak veszik a lakást?
A gyermekünknek.
Csodálatos!
- Yang! - Igen?
Hol van a lakás?
A 9. sugárút sarkán.
Abban az épületben, amit felújítás alatt kék ponyvával fedtek be.
Emlékszem! Az egy remek hely a környéken.
Sőt, most, hogy felújították, még jobb.
Elnézést, hogy félbeszakítottam önöket, folytassák!
Csak azért jöttem, hogy osztozzak az örömükben.
Akkor írjuk alá a szerződést!
Rendben. Jegyző úr?
- Gratulálok! - Köszönöm.
Luo kisasszony, bélyegezze le, kérem!
Uram, asszonyom, mondhatnék valamit?
Természetesen.
Chen úr!
Ön 32 millió tajvani új dollárt ad ezért a lakásért.
Vagyis négyzetméterenként kevesebb, mint 650 000-et.
Egy éve ebben a házban az ötödiken 920 000-et kértek egy négyzetméterért.
Tudják, miért emlékszem rá?
Mert én magam adtam el.
Uram, asszonyom,
bízom benne, hogy sok lakást megnéztek.
Önök szerint a 650 000-es ár korrekt?
Yang?
Korrekt?
Mivel a lakásban tűz volt,
ezért csökkent az értéke.
Megsérült valaki?
Senki.
Mondják,
összehasonlították az értékbecslést más ingatlanügynökökével?
Nem.
Ifjú hölgy,
ha 32 millióért eladják ezt a lakást,
még ha uzsorahitelt is kéne felvennem valami sötét alaktól,
akkor is megvenném valahogy.
Asszonyom,
a lakás ára még nagyvonalúan is 42 millió.
Bízzon bennem!
Ennyiért el tudom adni egy héten belül.
Yang!
Mennyit zsebeltél be?
500 000-et?
Egymilliót?
Miért akartál ma beszélni velem?
Elköltözünk.
Miért? Nem kényelmes a lakás?
Anya felmondott.
Nem tudjuk fizetni a jelzáloghitelt.
Miért nem szóltatok, hogy nehézségeitek vannak?
Igazából azért adtuk el,
mert nem akartunk tovább ott maradni.
Túl sok ott az emlék.
Emlékszel, egyszer felhívtalak anya előtt, hogy megkérdezzem, mikor jössz vissza?
Sajnálom.
Akkor túl elfoglalt voltam, hogy visszahívjalak.
Mi történt?
Amióta anya megbetegedett, meggyőződésévé vált, hogy visszajössz.
Bármit is mondtam, nem tudtam meggyőzni.
De én tudom, hogy már nem tartozol hozzá.
Sem hozzám.
Még mindig mérges vagy Frank miatt?
A felnőttek kapcsolatai
néha bonyolultabbak, mint hinnéd.
Néha nincs választásunk.
Kímélj meg a kibaszott felnőttes baromságaidtól!
Miért rám szakad minden? A szar házasságotok,
anya, akire rá sem ismerek,
egy testvér, akiről sohasem hallottam,
a hazugságaid? Miért nekem kell megküzdenem ezekkel?
Mit akarsz, mit tegyek?
Pár nap,
és kiköltözünk.
A cuccaid ott maradnak.
Értük mehetsz bármikor.
Apa!
Vigyázz magadra!
Luo Pin-Went keresem.
Jöjjön be!
Inkább megvárom idekint.
Ugyan, ne aggódjon! Jöjjön csak be!
Anya!
- Anya! - Igen?
Itt van a barátod.
Érdekes ízlésed van. Ő az eseted, hm?
Ne beszélj butaságokat!
Csak meghívott ebédre.
Az kizárt. Nagyon fura a pasas.
Öltönyt visel,
a haja le van nyalva, virágot hozott,
és nem akart bejönni.
Összeütsz magadnak valamit?
Persze.
Hívj, ha bármi van!
Rendben.
Pin-Wen! Ezt neked hoztam.
- Akkor mi… - Indulunk.
Ez volt a feleségem kedvenc étterme.
Havonta egyszer elhoztam ide,
főleg a légkör és az akusztika miatt.
A tulajdonos sokat költött a hangrendszerre.
Máshol nem hallani ilyen hangminőséget.
Hogy van a neje?
Ahogy a férjed.
Meghalt.
Hosszú idővel ezelőtt.
Tizenöt éve.
Gyerekek?
Nem volt gyerekünk.
Sokat volt kórházban.
Nem volt időnk másra.
Az a lányod volt?
Jing a neve.
Okos gyereknek tűnik.
Rendes lány.
Az apja halála
nagyon rosszul érintette?
Sajnálom.
Én sajnálom.
Nem kellett volna kérdeznem.
Nekem kéne bocsánatot kérnem.
Hiba volt hazudnom.
A férjem nem halt meg.
Elváltunk. Három éve.
Valójában egy multinál dolgoztam
több mint tíz évig.
Csakhogy…
nemrég kirúgtak.
Miért?
Talán azért,
mert pár hónapja kiderült,
hogy elmezavarban szenvedek.
És jobban vagy?
Gyógyszerekkel kordában tartom.
A kezed is a betegséged miatt sérült meg?
Ne vedd célzásnak!
Már az állásinterjún
feltűnt a kötés, amit a csuklódon viselsz.
Igen, a kezem a betegségem miatt sérült meg.
Vacsorát akartam főzni a lányomnak.
De túl erős volt a láng, a fazék kigyulladt,
és majdnem porig égettem a házat.
És a volt férjed?
Nem segített neked?
Újranősült.
Van egy fia.
Uram,
nagyon kellett ez a munka, ezért hazudtam.
Ha úgy érzi, ez nem elfogadható, jövő héten felmondok.
Semmi baj.
A múlt mindenkinek fáj,
csak a fájdalom mértéke más.
És…
senki sem tudhatja, mit hoz a jövő.
Anya!
Miért keltél ilyen korán?
Pszt!
Hallgass!
Mi az?
Van egy kígyó a tévé mögött.
Kígyó?
Tegnap nem tudtam aludni,
ezért itt üldögéltem.
Kinyitottam az üvegajtókat, és a kígyó bemászott.
Szóval azóta itt ülsz?
Igen.
Hogy ne mászhasson be a szobádba.
Miért nem keltettél fel?
Ez egy kígyó.
Nem tudsz tenni ellene semmit.
Ne!
Ne menj közel!
Veszélyes.
Most mit csinálunk?
Hívd a tűzoltókat!
De ne zavard a szomszédokat!
Ezúttal mi van?
Először tűz, most kígyó.
Két hónap alatt kétszer jöttek ki a tűzoltók. Hogy lehet így élni?
A kígyó magától jött be. Nem a mi hibánk.
Mit keres itt egyáltalán?
Én képviselem a lakástulajdonosokat, Jing.
Nem bírják tovább.
Hogy kerülhetne ide egy kígyó?
Uram!
Nézze!
Építkezés volt odakint, ugye?
Felújították a vízszigetelést.
Biztos az állványzaton jutott fel.
Miután lebontották, nem tudott lemászni, így befelé igyekezett.
Köszönjük.
Elnézést! Várható még kígyók felbukkanása az épületben?
Nem valószínű.
Ha mégis, hívjanak!
Mondtam, hogy itt egy kígyó.
Bocsánat.
- Meddig tart még? - Költöztetünk.
- Az út királyának hiszed magad? - Költöztetünk.
Meddig álljátok még el az utat?
Egy perc, és kész vagyunk.
Ki se lehet kerülni.
Hogy menjek így dolgozni?
Csak egy perc.
- Nem… - Elkések a munkából.
Mit akar? Épp költözés zajlik.
Húsz perc az egész.
Húsz perc múlva már munkában kéne lennem.
- Nem tud visszatolatni? - Miért mennék vissza?
Nem kérhetem meg, hogy tolasson vissza?
- Mi van? - Nincs jogsija? Nem tud tolatni?
Vigyázzon! Óvatosan! Lassan!
Óvatosan! Ez nehezebb. Oda, fel! Rendben.
Óvatosan! Vigyázzon! Rendben. Felfelé! Így jó.
Vigyázzon! Felfelé! Jöjjön errefelé!
Jöjjön! Mindjárt megvan.
Errefelé! Ezt az oldalt magasabbra!
Rajta!
Óvatosan!
Jó. Óvatosan! Egyenesen!
Segíthetek még valamiben?
Már így is sokat segített. Maga nélkül
Jing és én nem boldogultunk volna.
Ugyan, szóra sem érdemes!
Hosszú volt a nap.
Pihennetek kéne.
Jing! Én most megyek.
Köszönjük.
Segíthetek még valamiben?
Uram, már így is sokat segített.
Maga nélkül Jing és én nem boldogultunk volna.
Ugyan, szóra sem érdemes!
Hosszú volt…
Pin-Wen!
Azt hiszem, ma és holnap itthon kéne maradnod.
- Nem… - Ne gyere be holnap!
De be tudok menni, ne aggódjon!
Pihenj itthon!
Holnap felhívlak,
hátha kell még segítség.
- Köszönöm. - Nincs mit.
- Kifelé menet becsukom az ajtót. - Jó.
Köszönöm.
Anya,
szerintem Chen bácsi komolyan érdeklődik irántad.
Ne beszélj butaságokat!
Komolyan mondom.
Kedves fickó.
Van egyénisége.
Ne hordj össze mindenfélét!
Felhívtad apádat?
Felhívtam.
Mit szólt a költözéshez?
Ne törődj vele!
Már semmi köze hozzánk.
Hogy mondhatod ezt?
Még mindig az apád.
Ő csak egy spermadonor.
Hol tanultad ezt a csúnya beszédet?
Tőled tanultam.
Mikor kicsi voltam,
volt egy időszak, amikor sokat veszekedtetek apával.
Azt mondtad neki, hogy felelőtlen,
és ő csak egy spermadonor.
Emlékszel?
Úgy másodikos lehettem,
egy alkalommal megint összevesztetek.
Apa elvitt sétálni.
Azt mondta, a vidámparkba visz.
Délután négy volt, mire odaértünk.
A park már zárni készült.
Akkor jöttünk rá,
hogy a vidámpark ötkor bezár.
Emlékszem, apa nem mondott semmit.
Nem tudtuk, hová menjünk.
Egész este sétáltunk,
elmentünk a McDonald's-ba, vettünk egy plüsspandát.
Anya!
Most jöttem rá, mi az a hang.
Milyen hang?
A hang a fülemben.
Ez a zúgás.
Valahányszor hallom,
olyan, mintha egy zajos gép lenne a fülemben.
Néha elhallgat.
De sokszor folytatódik.
Feldühített,
arra késztetett, hogy dobálózzak,
hogy ártsak magamnak.
Egészen mostanáig.
Végre tudom, mi ez a hang.
És mi az?
Egy vízesés hangja.
Vízesésé?
Az előbb, mikor apádról beszéltél,
a hang visszatért.
Mondtam magamnak,
hogy ezúttal el kell űznöm.
Ezt gondoltam,
de lehetetlennek tűnt.
Különös,
de a zúgó hang
hirtelen eltűnt.
Egy folyót halottam, egy vízfolyást.
Azt hittem, egy gép zúgása volt,
de nem.
Egy vízesés hangja volt.
Anya!
Jól vagy?
Jing, ígérj meg nekem valamit!
Mit?
Ne kérdezgesd, hogy jól vagyok-e.
Valahogy meggyógyulok,
hogy együtt élhessek veled.
EMELT SZINTŰ VIZSGA, 2020.
Az elmúlt fél évben nem tudtál tanulni miattam.
Sajnálom.
Valószínűleg bejutok egy állami egyetemre, csak nem a legjobb szakra.
Azt a szakod válaszd, ami érdekel!
Állami- vagy magániskolában, mindegy.
Államira szeretnék járni,
és ha Tajpejben van,
bejárhatok itthonról,
hogy megspóroljunk a lakbért.
Tajpejben könnyebb részmunkaidős munkát is találni.
Olyan szakra járnál, ami nem érdekel?
Tessék, tenger gyümölcsei!
- Köszönöm. - Jó étvágyat!
Igazából nem tudom, mi érdekelne.
Minden szaknak megvan a maga szépsége.
Jó lesz így.
Anya!
Szombaton grillezni megyek osztálytársakkal.
Dolgozni fogsz?
Igen, dolgozom.
Semmi baj. Menj csak!
Sötétedés előtt hazajövök, úgyhogy együtt vacsorázhatunk.
- Megvan a pénztárcád és a bérleted? - Igen.
Maszk?
A zsebemben.
Telefon?
A táskámban.
Rendben.
A fiúiskolából is hívtatok diákokat?
Nem lesznek fiúk.
Csak az osztálytársaim és néhány tanár.
Van nálad pénztárca és bérlet?
Igen.
Telefon és maszk is.
Anya!
Hívj, ha bármi történik!
Óvatosan!
Erős a sodrás! Óvatosan!
Üdv, Jing mamája!
Itt vagyunk!
Hiányzik nekünk.
Még egyszer!
Diákok! Ideje mennünk. Csomagoljatok össze! Indulunk.
Gyorsan!
Jing, gyere le onnan!
Igen?
- Ön Jing édesanyja? - Igen.
Én Jing tanára vagyok.
A grillezés után épp indulni akartunk,
amikor a folyó megáradt.
Néhány diákot elsodort a víz.
Jinget is elsodorta a víz?
Kérem, maradjon nyugodt! Sok itt az újságíró.
Nagyon nagy a zűrzavar.
Sajnálom, egyelőre nem tudok többet mondani.
A többi családot is fel kell hívnom. Szólok, ha megtudunk bármit.
A 30 diák és tanáraik folyóparti grillezése
szörnyű tragédiába torkollott,
mikor a gátnál felgyűlt vizet váratlanul leengedték.
Nem ez az első ilyen, a közbiztonságot fenyegető eset,
amely több életet követelt.
Vajon emberi mulasztás vagy műszaki hiba történt?
A helyszínen van riporterünk.
Friss híreink vannak.
A mentők megtaláltak néhány holttestet.
Ez egy teljesen váratlan tragédia volt.
Egy fuldoklót a mentőknek sikerült kihúzni a partra.
Nem adták fel a reményt.
A nőt újraélesztették, és mentőt küldtek érte.
Majdnem 200 kutató-mentő érkezett a helyszínre,
hogy felfújható csónakokkal partra vigyék az embereket
még sötétedés előtt.
A hatalmas árvízkatasztrófa ma délután történt.
A parton 35 diák és tanáraik grilleztek,
mit sem sejtve a fentebbi gát felnyitásáról.
A víz sokukat csapdába ejtette.
Vajon a tanárok, akik a folyóhoz vitték a diákokat,
miért nem tudtak a veszélyről?
A legfrissebb felvételek szerint
úgy tűnik, a mentők megtaláltak néhány diákot.
Új képeket kaptunk a helyszínről.
Jing!
A feliratot fordította: Kisházi Viktória